EA-KCE กอดคอวิ่งคึก! รับ ครม.ไฟเขียวปลอดภาษี “รถยนต์ไฟฟ้า” นาน 3 ปี
EA-KCE กอดคอวิ่งคึก! รับ ครม.ไฟเขียวปลอดภาษี "รถยนต์ไฟฟ้า" นาน 3 ปี
6 มี.ค. 2562

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA ณ เวลา 10.48 น. อยู่ที่ระดับ 47.75 บาท บวก 1.00 บาท หรือ 2.14% ด้วยมูลค่าซื้อขาย 241.97 ล้านบาท ส่วนบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 10.49 น. อยู่ที่ระดับ 26.50 บาท บวก 1.00 บาท หรือ 3.92% ด้วยมูลค่าซื้อขาย 81.66 ล้านบาท
บล.เอเชีย เวลท์ ระบุในบทวิเคราะห์วันนี้(6 มี.ค.) ว่า  ครม.ลดภาษีรถ EV 0% ครม. อนุมัติลดภาษีสรรพสามิตรถยนต์ไฟฟ้า 0% จากเดิม 2% เป็นระยะเวลา 3 ปี ในขณะที่รถยนต์กระบะที่ปล่อยฝุ่นพีเอ็มไม่เกิน 0.005 กรัม ได้สิทธิลดภาษีมาที่ 2% จากเดิมจัดเก็บที่ 2.5% ตามการปล่อยคาร์บอน
ความเห็น: การลดภาษีรถยนต์ EV จะช่วยส่งเสริมผู้ประกอบการผลิตรถยนต์ EV และผู้ประกอบการที่เกี่ยวข้อง เช่น KCE (ปิด 25.50 บาท; ถือ; AWS TP 32.00 บาท), EA (ปิด 46.75 บาท; ถือ; AWS TP 50.00 บาท), EPG (ปิด 7.05 บาท; ซื้อ; AWS TP 10.00 บาท) และ ADVANC (ปิด 181 บาท; ซื้อ; AWS TP 225 บาท)